**প্যাট্রিক জন ম্যাক-এলিস্টার অ্যান্ডারসন** (৪ঠা আগস্ট ১৯১৫–১৭ই মার্চ ১৯৭৯) ছিলেন একজন ইঙ্গ-কানাডিয় কবি। তিনি পড়াশোনা করেছেন অক্সফোর্ড এবং কলম্বিয়া বিশ্ববিদ্যালয় থেকে। অক্সফোর্ড বিশ্ববিদ্যালয়ে পড়ার সময় তিনি ঐতিহ্যবাহী অক্সফোর্ড ইউনিয়নের প্রধান নির্বাচিত হয়েছিলেন। ১৯৪০ থেকে ১৯৪৬ সাল পর্যন্ত মন্ট্রেয়ালের সেলউইন হাউজ স্কুলে এবং ১৯৪৮ থেকে ১৯৫০ সাল পর্যন্ত তিনি ম্যাকগিল বিশ্ববিদ্যালয়ে শিক্ষকতার কাজে নিযুক্ত ছিলেন। এই দুই জায়গায় শিক্ষকতা-কালে তার ছাত্রদের মধ্যে ছিলেন দার্শনিক চার্লস টেইলর।

১৯৪২ সালের মার্চ মাসে অ্যান্ডারসন এবং মন্ট্রেয়ালের কবি এফ.আর.স্কট মন্ট্রেয়াল সাহিত্য পত্রিকা **প্রিভিউ** প্রকাশ করেন। এ.এম.ক্লেইন এবং পি.কে.পেজ পরবর্তীতে এর সম্পাদনা পরিষদে যোগ দেন। কানাডিয় বিশ্বকোষ অনুসারে, "সাহিত্য পত্রিকা **প্রিভিউ** এর দর্শন ছিলো গোষ্ঠী-নিরপেক্ষ বিশ্বনাগরিক তত্ত্ব; এই পত্রিকার সভ্যরা তাদের কাব্যধারার প্রেরণা লাভ করেছিলেন ১৯৩০-এর দশকের ইংরেজ কবিদের কাছ থেকে।"

১৯৪৩ সালে কানাডিয় লেখক এবং সমালোচক জন সাদারল্যান্ড প্রতিদ্বন্দ্বী সাহিত্য পত্রিকা *ফার্স্ট স্টেটমেন্ট'*-এ অ্যান্ডারসনের কবিতার পর্যালোচনা প্রকাশন করেন।সেখানে তিনি অ্যান্ডারসনের কবিতায় সমকামজ ভাবের উপস্থিতির উল্লেখ করেন এবং বিদ্রূপ করেন অ্যান্ডারসন বোধহয় "কোনো অস্বাভাবিক যৌন সম্পর্কে জড়িয়ে পরেছেন"। পরবর্তীতে অ‌্যান্ডারসন বাস্তবেই সমকামী হিসেবে আত্মপ্রকাশ করেন।তিনি পেগি ডোর্নব্যাখকে বিয়ে করেন এবং দুর্জনেরা তাদেরকে আদালতে অভিযুক্ত করার ভীতিপ্রদর্শন করে। এ ঘটনায় সাদারল্যান্ড পরবর্তীতে তার বক্তব্য প্রত্যাহার করে নেন।

বিষয়টি মনট্রেয়ালের বাইরে খুব বেশি জানাজানি হয়নি ঐ সময়ে, কেননা দুটি পত্রিকার পরিসরই ছিলো অপেক্ষাকৃত ক্ষুদ্র এবং তাদের প্রচারও ছিলো কেবল স্থানীয় পর্যায়েই। পরবর্তীতে কানাডার এলজিবিটি সাহিত্যের তাৎপর্যপূর্ণ ঘটনা হিসেবে ১৯৯০-সালের দিকে এ নিয়ে বিস্তৃত আলোচনা-পর্যালোচনা হতে থাকে।

অ্যান্ডারসন এবং ডোর্নব্যাখ দুজনেই ছিলেন প্রগতিশীল রাজনৈতিক দল লেবার-প্রোগ্রেসিভ পার্টির সদস্য এবং উক্ত দলের আইনসভা-সদস্য রাজনীতিক ফ্রেড রোজ এর একনিষ্ঠ সমর্থক।

১৯৪৫ সালে "প্রিভিউ" এবং "ফার্স্ট স্টেটমেন্ট" পত্রিকা একীভূত হয়ে "নর্দার্ন রিভিউ" নামে আত্মপ্রকাশ করে।

১৯৫০ সালে ডোর্নব্যাখের সাথে বিচ্ছেদের পর অ্যান্ডারসন কানাডা ত্যাগ করেন, এবং শিক্ষকতার কাজ নিয়ে মালয়েশিয়া চলে যান। কানাডার বদলে তিনি ফিরে আসেন ইংল্যান্ডে। পরবর্তীতে অ্যালিস্টার সাদারল্যান্ডের সাথে তিনি সমলৈঙ্গিক সম্পর্কে জড়ান। অ্যালিস্টারের সহসম্পাদনায় ১৯৬১ সালে তিনি প্রকাশ করেন "ইরস: অ্যান অ্যান্থলজি অফ মেইল ফ্রেন্ডশিপ"; এই সময়ে তিনি কয়েকটি স্মৃতিকথা এবং ভ্রমণকাহিনীও রচনা করেছিলেন।

এতদত্ত্বেও তিনি নিজের ব্যতিক্রমী যৌনতাকে একান্ত ব্যক্তিগত বিষয় হিসেবে গণ্য করতেন; এবং এ ধারণা থেকেই ১৯৭২ সালে সমকাম-কেন্দ্রিক সাহিত্যসংকলনে অন্তর্ভুক্তির প্রস্তাব প্রত্যাখ্যান করেন।

এরপর জীবনের শেষ দিন পর্যন্ত তিনি ইংল্যান্ডেরই স্থায়ী নিবাসী হন, যদিও ১৯৭০সালের দিকে অতিথি প্রভাষক হিসেবে অল্পসময়ের জন্য কানাডায় ফিরেছিলেন। ১৯৭৭ সালে তার শেষ কাব্যগ্রন্থ প্রকাশিত হয়, তিনি এর নাম দেন "রিটার্ন টু কানাডা"।

গ্রন্থপঞ্জি
-----------

* ১৯৪৩: *Military Camp*
* ১৯৪৪: *A Tent for April*
* ১৯৪৬: *The White Centre*
* ১৯৫৩: *The Colour as Naked*
* ১৯৫৫: *Snake Wine: A Singapore Episode*
* ১৯৫৭: *Search Me*
* ১৯৬১: *Eros: An Anthology of Male Friendship*
* ১৯৬৪: *The Smile of Apollo: A Literary Companion to Greek Travel*
* ১‌৯৬৯: *Over the Alps: Reflections on Travel and Travel Writing*
* ১৯৭৬: *A Visiting Distance - Poems: New, Revised, And Selected*
* ১৯৭৭: *Return to Canada*

আরো দেখুন
---------

* কবিতা প্রবেশদ্বার
* জীবনী প্রবেশদ্বার

* মার্গারেট অ্যাটউড
* মেগ টিলি
* আলেকজান্ডার নক্স
* রবার্ট উইলিয়াম সার্ভিস

তথ্যসূত্র
---------

1. 1 2 3  "Patrick Anderson"। *দ্য কানাডিয়ান এনসাইক্লোপিডিয়া* (ইংরেজি ভাষায়)। ৩ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০২০।
2. ↑  "Blue Metropolis: Poetry and philosophy intertwine for Charles Taylor"। *montrealgazette* (ইংরেজি ভাষায়)। সংগ্রহের তারিখ ২০২০-১১-১৪।
3. ↑  George Woodcock, "Northern Review  ওয়েব্যাক মেশিনে আর্কাইভকৃত ৩ অক্টোবর ২০১৭ তারিখে," *Canadian Encyclopedia* (Edmonton: Hurtig, 1988), 1515.
4. ↑  John Sutherland, "The Writing of Patrick Anderson". *First Statement*, 1.19 (1943): 3– 6
5. 1 2  John Barton and Billeh Nickerson, eds. *Seminal: The Anthology of Canada's Gay Male Poets*. Arsenal Pulp Press, 2007. আইএসবিএন ১৫৫১৫২২১৭৯.
6. ↑  John Sutherland, "Retraction". *First Statement*, 1.20 (1943): cover.
7. 1 2 3  William H. New, *Encyclopedia of Literature in Canada*. Toronto: University of Toronto Press, 2002. p. 21 (entry "Patrick Anderson"). আইএসবিএন ০৮০২০০৭৬১৯.
8. ↑  William H. New, *Encyclopedia of Literature in Canada* (Toronto: University of Toronto Press, 2002), p. 729 (entry "McGill Movement"). আইএসবিএন ০৮০২০০৭৬১৯
9. ↑  Brian Trehearne, *The Montreal Forties: Modernist Poetry in Transition*. University of Toronto Press, 1999. আইএসবিএন ৯৭৮০৮০২০৪৪৫২৫.

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |